U-I-195/00
Natisni
Opravilna št.:
U-I-195/00
Datum odločitve:
12. 6. 2003
ECLI:
ECLI:SI:USRS:2003:U.I.195.00
Akt:
Zakon o vojnih invalidih (Uradni list RS, št. 63/95) (ZVI), 3. odst. 20. čl.
Izrek:
Pobuda za začetek postopka za oceno ustavnosti tretjega odstavka 20. člena Zakona o vojnih invalidih (Uradni list RS, št. 63/95) se zavrže.
Evidenčni stavek:
Ustavno sodišče zavrže pobudo, če pobudnik ne izkaže pravnega interesa kot enega od zakonskih pogojev za dovoljenost pobude.
Geslo:
1.4.9.2 - Ustavno sodstvo - Postopek - Stranke - Interes.

1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Viktor Kraševec in drugi, Ljubljana
Datum vloge:
7. 7. 2000
Vrsta odločitve:
sklep
Vrsta rešitve:
zavrženje
Dokument:
US22450
Dokument v PDF obliki:
U-I-195-00.pdf
116 KB
Prenesite datoteko
U-I-195/00-17
12. 6. 2003
SKLEP
Ustavno sodišče je v postopku za preizkus pobude dr. Viktorja Kraševca, dr. Andreja Šaleharja, Karla Urbančiča in Ladislava Svetka, vseh iz Ljubljane, ki jih zastopa Sonja Dolinar, odvetnica v Ljubljani, na seji dne 12. junija 2003
sklenilo:
Pobuda za začetek postopka za oceno ustavnosti tretjega odstavka 20. člena Zakona o vojnih invalidih (Uradni list RS, št. 63/95) se zavrže.
Obrazložitev
1. Pobudniki izpodbijajo določbe Zakona o vojnih invalidih (v nadaljevanju ZVI) o tem, kolikšen odstotek od uzakonjene odmerne osnove pripada kot mesečni znesek invalidnine vojnega invalida posameznemu upravičencu glede na skupino invalidnosti, v katero je razporejen.
2. Pobudniki se izkažejo kot civilni invalidi vojne III. oziroma V. skupine.
3. Pobudniki ne izpodbijajo tega, kolikšno invalidnino prejema vsak od njih. Izpodbijajo uzakonjeni način, po katerem je ta znesek zanje in za druge vojne invalide izračunan.
4. Po določbah 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vloži pobudo, komur izpodbijana pravna norma neposredno posega v njegove pravice, pravne interese oziroma pravni položaj.
5. Način, za kakršnega se je zakonodajalec odločil, da z njim določa višino mesečnih zneskov invalidnine vojnih invalidov, ne posega neposredno v pravice, pravne interese oziroma pravni položaj pobudnikov. Pobudniki namreč ne zatrjujejo, da bi se njihov pravni položaj spremenil, če bi zakonodajalec uporabil drugačno metodo za ugotavljanje invalidnine.
6. Pobudniki torej niso izkazali neposrednega pravnega interesa za izpodbijanje uzakonjenega načina ugotavljanja mesečne invalidnine zanje. Še bolj velja ta ugotovitev, kolikor gre za vse tiste določbe izpodbijanega člena ZVI, ki ne določajo invalidnine pobudnikov (torej III. in V. stopnje invalidnosti), temveč vojnih invalidov drugih skupin.
7. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo z osmimi glasovi proti enemu, proti je glasoval sodnik Čebulj.
Predsednica
dr. Dragica Wedam Lukić
zanjo
Namestnik predsednice
dr. Janez Čebulj